IR-REGOLAMENT TAL-KUNSILL (KEE) Nru 1560/93
ta' l-14 ta' Ġunju 1993
li jemenda r-Regolament (KEE) Nru 3950/92 dwar l-istabbiliment ta' l-imposti addizzjonali fis-settur tal-ħalib u tal-prodotti mill-ħalib
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu,
Wara li kkunsidra l-proposta mill-Kummissjoni (1),
Wara li kkunsidra l-opinjoni tal-Parlament Ewropew (2);
Wara li kkunsidra r-Regolament tal-Kunsill (KEE) Nru 3813/92 tat-28 ta' Diċembru 1992 dwar l-unità tal-kontjiet u r-rati tal-kambju li jridu jiġu applikati għall-iskopijiet ta' l-istrateġija komuni agrikola (3), u partikolarment l-Artikolu 3(4) tiegħu,
Billi r-Regolament (KEE) Nru 3950/92 (4) jipprovdi għall-kontinwazzjoni ta' skema tal-imposti addizzjonali u jistabbilixxi r-regoli bażiċi għall-iskema mtawwla; billi r-Regolament (KEE) Nru 748/93 stabbilixxa l-kwantitajiet totali ggarantiti għal kull Stat Membru, kemm għal konsenji kif wkoll għal bejgħ dirett, suġġett għall-aġġustamenti meta l-problemi kollha marbuta mal-istabbiliment tal-prezzijiet għas-sena tas-suq 1993/94 kellhom ikunu ikkunsidrati mill-ġdid; billi l-iskop ta' dan ir-Regolament huwa li jagħmel dan l-imsemmi aġġustament;
Billi s-sospenzjoni temporanja ta' parti mill-kwantitajiet ta' referenza sa mir-raba' perijodu ta' tnax il-xhar, permezz tar-Regolament (KEE) Nru 775/87 (5), kienet iddettata mis-sitwazzjoni tas-suq; billi t-tnaqqis l-isfel ta' l-indemnità kienet mogħtija lill-produtturi għall-ħames snin għall-kwantitajiet hekk sospożi; billi r-Regolament (KEE) Nru 816/92 (6), li jestendi l-iskema tal-imposti addizzjonali stabbilita bl-Artikolu 5ċ tar-Regolament (KEE) Nru 804/68, sa kemm ikun hemm deċiżjoni fil-kuntest ta' riforma tal-istrateġija agrikola komuni, ma adottax, il-kwantitajiet totali ggarantiti għad-disa' perijodu, il-kwantitajiet preċedentament sospiżi minħabba s-sitwazzjoni kontinwa taż-żejjed li titlob għas-sospensjoni tal-4,5 % tal-kunsinji ta' kwantitajiet ta' referenza biex ikunu kkonsolidati fi tnaqqis definittiv tal-kwantitajiet totali iggarantiti; billi, fir-Regolament finalment adottat fis-settur tal-ħalib u l-prodotti tal-ħalib biex jimplementaw ir-riforma tal-istrateġija agrikola komuni, partikolarment ir-Regolamenti (KEE) Nru 2071/92 (7) u (KEE) Nru 2074/92 (8), il-kwantitajiet ikkonċernati ma baqgħux li jkunu aktar mizmuma;
Billi, fil-kuntest tar-riforma tal-istrateġija agrikola komuni, il-Kunsill iddeċieda dwar il-prinċipju li jestendi l-imposti addizzjonali u l-eżami mill-ġdid tal-kwantitajiet totali ggarantiti fid-dawl tas-sitwazzjoni ġenerali tas-suq u partikolarment is-sitwazzjonijiet eżistenti f'ċerti Stati Membri;
Billi l-analiżi tas-suq magħmula mill-Kummissjoni żvelat sitwazzjoni li hija aktar preokupanti f'dak li jirrigwardja l-grass tal-ħalib milli f'dak li jirrigwardja l-proteini tal-ħalib; billi l-Kunsill kien għalhekk iddeċieda li jipprova li jirrimedja immedjetament in-nuqqas ta' bilanċ tas-suq fil-grass tal-ħalib u biex ikun applikat sa mil-1 ta' Lulju 1993 tnaqqis ta' 3 % għall-prezz ta' l-intervent tal-butir li jemenda b'konsegwenza r-Regolament (KEE) Nru 2072/92 (9);
Billi l-eżami tas-sitwazzjonijiet rispettivi ta' kull Stat Membru biex tkun iddeterminata l-implementazzjoni tal-iskema tal-imposti addizzjonali kixfet ċerti problemi mal-oriġini differenti li għandha tkun meqjusa billi ssir differenza bejn iż-żidiet tal-kwantitajiet totali ggarantiti; billi żieda ta' rata uniformi hija mogħtija lill-Belġju, lid-Danimarka, lill-Ġermanja, lill-Franza, lill-Irlanda, lil-Lussemburgu, lill-Olanda, lir-Renju Unit u lill-Portugall sabiex tippermettilhom li jirrispettaw il-prijoritajiet fl-allokazzjoni lill-produtturi; billi ż-żieda fil-kwantitajiet għall-Spanja, l-Greċja u l-Italja diġa kienet ġiet mogħtija għal-perijodu 1993/94; billi, qabel il-bidu tal-perijodu 1994/95, għandu jkun hemm reviżjoni ġdida biex tevalwa jekk il-kondizzjonijiet li dwarhom iż-żieda definittiva tal-kwantità totali ggarantita ta' dawn it-tlett Stati Membri li hija suġġetta għalihom li tkun attwalment imwettqa;
Billi, meta l-eżami msemmi hawn fuq kien ġie mwettaq, deher xieraq li tkun emendata l-allokazzjoni tal-kwantitajiet għall-Länder il-ġdida Ġermaniża u għal-Portugall bejn il-bejgħ dirett u l-kunsinnji għall-gwadann ta' dawn ta' l-aħħar;
Billi l-Artikolu 8 tar-Regolament (KEE) Nru 395/92 jipprovdi għal-possibilità ta' l-implementazzjoni ta' miżuri differenti għar-ristruzzurazzjoni tal-produzzjoni tal-ħalib; billi dawn il-miżuri jinkludu programmi għall-abbandun total jew parzjali tal-produzzjoni tal-ħalib; billi s-sitwazzjoni preżenti tenħtieġ, f'diversi aspetti, li r-riserva nazzjonali jkun imġedda; billi huwa għalhek xieraq li jkun hemm sostenn għall-isforz li għandu jsir minn kull Stat Membru billi ssir kontribuzzjoni Komunitarja, illimita b'dana kollu għal figura globali ta' ECU 40 miljun; billi l-Kummissjoni għandha tkun moghtija s-setgħa li tgħamel kondizzjonijiet ċari li għalihom, l-użu tal-kontribuzzjoni Komunitarja hekk mogħtija, għandhom ikunu suġġetti;
Billi huwa xieraq, għall-raġunijiet ta' kontroll, li tkun iċċarata li "qasam", fil-qofol tat-tifsira ta' dan ir-Regolament, ifisser qasam fit-termini ta' Stat Membru,
ADOTTA DAN IR-REGOLAMENT:
L-Artikolu 1
1. Ir-Regolament (KEE) Nru 3950/92 huwa hawnhekk emendat kif ġej:
1. L-Artikolu 3 għandu jiġi mibdul b'dan li ġej:
"L-Artikolu 3
1. Is-somma tal-kwantitajiet individwali ta' referenza ta' l-istess tip ma jistgħux jeċċedu il-kwantitajiet totali korrespondenti għal kull Stat Membru.
2. Il-kwantitajiet totali segwenti għandhom ikunu stabbiliti mingħajr preġudizju għal reviżjoni possibli fid-dawl tas-sitwazzjoni ġenerali tas-suq u l-kondizzjonijiet partikolari eżistenti f'ċerti Stati Membri:
(f'tunnellati)
Stati Membri Konsenji Bejgħ dirett
Il-Belġju Id-Danimarka Il-Ġermanja (1) Il-Greċja Spanja Franza L-Irlanda L-Italja Il-Lussemburgu L-Olanda Il-Portugall Ir-Renju Unit 2 937 238 4 454 397 27 764 778 625 985 5 200 000 23 502 974 5 239 554 9 212 190 268 098 10 927 104 1 804 881 14 197 179 373 193 951 100 038 4 528 366 950 732 824 15 210 717 870 951 102 588 67 580 392 868
(1) Li minnhom 6 244 566 jkopru l-kunsinni għal xerrejja stabbiliti fit-territorju tal-Länder il-ġdid u 8 801 tunnellati jkopru bejgħ dirett fil-Länder il-ġdid.
Iż-żieda tal-kwantitajiet totali għall-Belġju, d-Danimarka, l-Ġermanja, Franza, l-Irlanda, l-Lussemburgu, l-Olanda u r-Renju Unit għandha tkun mogħtija sabiex tippermetti l-allokazzjoni ta' kwantitajiet ta' referenza addizzjonali lejn:
- il-produtturi li, bis-saħħa tat-tieni nċiż ta' l-Artikolu 3a (1) tar-Regolament (KEE) Nru 857/84 (*), kienu ġew esklużi mill-alokazzjoni ta' kwantità ta' referenza speċifika,
- il-produtturi li huma lokalizzati f'żoni muntanjużi kif definiti fl-Artikolu 3(3) tad-Direttiva 75/268/KEE (**) jew għall-produtturi li hemm referenza dwarhom fl-Artikolu 5 ta' dan ir-Regolament.
Iż-żieda fil-kwantità totali għal-Portugall għandha tkun mogħtija bħala materja ta' prijorità biex tikkontribwixxi lejn l-issodisfar tat-talbiet għal kwantitajiet ta' referenza addizzjonali mill-produtturi li l-produzzjoni tagħhom matul is-sena ta' referenza 1990 kienet sostanzjalment affettwata b'avvenimenti eċċezzjonali li seħħew matul il-perijodu 1988 sa 1990 jew għall-produtturi li hemm referenza dwarhom fl-Artikolu 5.
Iż-żieda fil-kwantitajiet totali għall-Greċja, Spanja u l-Italja għandha tkun mogħtija għall-perijodu 1993/94. Il-Kummissjoni għandha tippreżenta rapport lill-Kunsil f'Marzu 1994 akumpanjat bi proposti dwar jekk il-kwoti miżjuda għandhomx jibqgħu matul l-1994/95 u s-snin sussegwenti.
3. Meta l-Kunsil jiddeċiedi li jaġġusta l-kwantitajiet totali msemija hawn fuq għas-sitwazzjoni tas-suq, l-aġġustamenti għandhom ikunu espressi bħala persentaġġ tal-kwantitajiet totali li jrid ikunu hemm konformità magħhom għall-perijodu preċedenti.
___________________________
* ĠU L 90, ta' l-1.4.1984, p. 13. Ir-Regolament kif imħassar bir-Regolament (KEE) Nru 3950/92 (ĠU L 405, tal-31.12.1992, p. 1.).
** ĠU L 128, tad-19.5.1975, p. 1. Id-Directive kif l-aħħar emendata bir-Regolament (KEE) Nru 2328/91 (ĠU L 218, tas-6.8.1991, p. 1.)";
2. l-ewwel paragrafu ta' l-Artikolu 5 għandu jkun mibdul b'dan li ġej:
"1. Fi ħdan il-kwantitajiet li hemm referenza dwarhom fl-Artikolu 3, l-Istati Membri jistgħu iġeddu r-riservi nazzjonali billi jsegwu tnaqqis fuq bażi ġenerali fil-kwantitajiet ta' referenza individwali kollha sabiex jagħtu kwantitajiet addizzjonali jew speċifiċi lill-produtturi ddeterminati bi qbil ma kriterja objettiva mifthiema mal-Kumissjoni, mingħajr preġudizzju għad-dispożizzjonijiet tat-tieni u t-tielet subparagrafi ta' l-Artikolu 3(2).";
3. fit-tmiem ta' l-Artikolu 8, dan it-test li ġej għandu jkun miżjud:
"Għall-implementazzjoni, matul il-perijodu 1993/94, f'kull Stat Membru, programm ta' ristrutturar tal-produzzjoni tal-ħalib, u, jekk meħtieġ, biex jiġġeddu r-riservi nazzjonali bil-għan ta' l-allokazzjoni ta' kwantitajiet addizzjonali li hemm referenza dwarhom fl-ewwel inċiż tat-tieni subparagrafu ta' l-Artikolu 3(2), l-iffinanzjar tal-Komunità għandu jkun mogħti, illimitat għall-ammoni f'ecu kif indikat hawn taħt; il-metodu ta' l-applikar ta' finanzjament bħal dan u partikolarment l-ammont masimu ta' l-indemnità għandu jkun adottat bi qbil mal-proċedura li hemm referenza dwarha fl-Artikolu 11:
Il-Belġju Id-Danimarka Il-Ġermanja Il-Greċja Spanja Franza L-Irlanda L-Italja Il-Lussemburgu L-Olanda Il-Portugall Ir-Renju Unit 1 106 613 1 678 207 10 460 461 235 842 1 595 115 8 854 814 1 970 627 3 470 719 101 007 4 133 772 679 994 5 348 829
Dawn l-ammonti għandhom ikunu kkonvertiti fil-muniti nazzjonali bil-għajnuna tar-rati tal-kambju applikabli għad-dħul fil-kontijiet tan-nefqa tal-budget ġenerali tal-Komunitajiet Ewropej kif ikunu validi fl-20 Lulju 1993.
Il-finanzjament tal-pagamenti li jseħħ taħt dan il-programm għandu jkun meqjus bħala intervent fil-qofol ta' dak li jfisser l-Artikolu 3 tar-Regolament (KEE) Nru 729/70 (*).
L-impenn tan-nefqa għandu jseħħ bis-saħħa ta' l-appropprazzjonijiet tas-sena finanzjarja 1993, fuq talba tal-Istati Membri u sat-30 Settembru 1993 l-aktar tard. Il-pagamenti magħmula mill-aġenziji tal-ħlasijiet għandhom iseħħu qabel il-15 ta' Ottubru 1994.
______________________
* ĠU L 94, tat-28.4.1970, p. 13.";
4. fl-Artikolu 9(ċ) u (d) "fi ħdan it-territorju ġeografiku tal-Komunità" għandu jkun mibdul bi "fi ħdan it-territorju ġeografiku ta' Stat Membru."
L-Artikolu 2
Dan ir-Regolament għandu jidħol fis-seħħ fit-tielet jum li jsegwi l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta' April 1993.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fl-14 ta' Ġunju 1993.